pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.อุตฯ นำทีมจิตอาสากระทรวงอุตสาหกรรม จัดกิจกรรม “กระทรวงอุตสาหกรรม รัก..ห่างฝุ่น..อุ่นใจ..ไกลโรค”
วันศุกร์ที่ 14 กุมภาพันธ์ 2563
ก.อุตฯ นําทีมจิตอาสากระทรวงอุตสาหกรรม จัดกิจกรรม “กระทรวงอุตสาหกรรม รัก..ห่างฝุ่น..อุ่นใจ..ไกลโรค”
ก.อุตฯ นําทีมจิตอาสากระทรวงอุตสาหกรรม จัดกิจกรรม “กระทรวงอุตสาหกรรม รัก..ห่างฝุ่น..อุ่นใจ..ไกลโรค”  14 ก.พ. แจกฟรีหน้ากากอนามัยและเจลแอลกอฮอล์ล้างมือ เพื่อบรรเทาความเดือดร้อนประชาชน
14 กุมภาพันธ์ 2563 : นายกอบชัย สังสิทธิสวัสดิ์ ปลัดกระทรวงอุตสาหกรรม นําทีมจิตอาสากระทรวงอุตสาหกรรม และผู้บริหารกระทรวงอุตสาหกรรม จัดกิจกรรม “กระทรวงอุตสาหกรรม   รัก..ห่างฝุ่น..อุ่นใจ..ไกลโรค” แจกหน้ากากอนามัยและเจลแอลกอฮอล์ล้างมือให้กับประชาชน กว่า 5,000 ชิ้น โดยรอบอนุสาวรีย์ชัยสมรภูมิเพื่อบรรเทาความเดือดร้อนให้กับประชาชน
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า จากสถานการณ์ไวรัส โควิด-19 หรือไวรัสโคโรน่าและปัญหาฝุ่นละออง PM 2.5 ที่ประเทศไทยกําลังเผชิญอยู่ในขณะนี้ ทําให้เกิดปัญหาหน้ากากอนามัย และเจลล้างมือขาดตลาดไม่เพียงพอต่อความต้องการของประชาชน และมีราคาสูงขึ้นในหลายพื้นที่ กระทรวงอุตสาหกรรมจึงจัดกิจกรรม “กระทรวงอุตสาหกรรม รัก..ห่างฝุ่น..อุ่นใจ..ไกลโรค” ด้วยการนําคณะจิตอาสากระทรวงอุตสาหกรรม และผู้บริหารกระทรวงอุตสาหกรรม ร่วมแจกจ่ายหน้ากากอนามัยและเจลแอลกอฮอล์ล้างมือ จํานวนกว่า 5,000 ชิ้น ให้กับประชาชน ณ บริเวณโดยรอบอนุสาวรีย์ชัยสมรภูมิ เพื่อบรรเทาความเดือดร้อนและแสดงความห่วงใย    ต่อสุขภาพของประชาชน โดยในวันนี้ได้ลงพื้นที่ จํานวน 2 จุด คือ บริเวณเกาะราชวิถี ฝั่ง รพ.ราชวิถี และเกาะพญาไท ฝั่งห้างเซ็นเตอร์วัน พร้อมทั้งให้คําแนะนําในการปฏิบัติตนเพื่อป้องกันไวรัสโควิด-19 หรือ ไวรัสโคโรน่า รวมถึงฝุ่นละอองขนาดเล็ก PM 2.5 ด้วย ซึ่งได้รับความสนใจและการตอบรับจากประชาชนอย่างล้นหลาม
นอกจากการจัดกิจกรรมในวันนี้แล้ว กระทรวงอุตสาหกรรมได้ประสานไปยังผู้ประกอบการโรงงานผู้ผลิตหน้ากากอนามัยและเจลล้างมือทั่วประเทศ โดยย้ําผลิตให้เต็มกําลังการผลิตเพื่อใช้ภายในประเทศก่อนการส่งออก ซึ่งจะทําให้มีหน้ากากอนามัยและเจลล้างมือเพียงพอต่อความต้องการของประชาชนอย่างแน่นอน นายกอบชัยฯ กล่าวทิ้งท้าย
-------------------------------
14 กุมภาพันธ์ 2563
รัฐบาลไทย-ข่าวทำเนียบรัฐบาล-สถานการณ์การแพร่ระบาดเชื้อไวรัสโควิด-19
วันอังคารที่ 14 กรกฎาคม 2563
สถานการณ์การแพร่ระบาดเชื้อไวรัสโควิด-19
ถ้ามีการนั่งเก้าอี้ต่อจากผู้ที่ติดเชื้อไวรัสโควิด-19 จะมีโอกาสติดเชื้อฯ ด้วยหรือไม่ ??
Q : ถ้ามีการนั่งเก้าอี้ต่อจากผู้ที่ติดเชื้อไวรัสโควิด-19 จะมีโอกาสติดเชื้อฯ ด้วยหรือไม่ ??
A : มีโอกาสติด ถ้าเรานํามือไปสัมผัสบริเวณที่มีสารคัดหลั่ง อาทิ น้ํามูก น้ําลาย โดยที่เราไม่รู้ตัว
รัฐบาลไทย-ข่าวทำเนียบรัฐบาล-สธ. ขอประชาชน อดทนอีกนิด ร่วมกันพิชิตโควิด-19
วันอังคารที่ 21 เมษายน 2563
สธ. ขอประชาชน อดทนอีกนิด ร่วมกันพิชิตโควิด-19
กระทรวงสาธารณสุข วอนประชาชนอย่าด่วนออกมาใช้ชีวิตปกติหลังพบผู้ป่วยรายใหม่ลดลง ย้ํายังจําเป็นต้องร่วมมือ “อยู่บ้าน หยุดเชื้อ เพื่อชาติ” เพื่อป้องกันการแพร่โรค พร้อมกําชับร่วมกันกําจัดแหล่งเพาะพันธุ์ยุงลาย สกัด “ไข้เลือดออก” ที่อาจระบาดในฤดูฝน ขอให้โรงพย
กระทรวงสาธารณสุข วอนประชาชนอย่าด่วนออกมาใช้ชีวิตปกติหลังพบผู้ป่วยรายใหม่ลดลง ย้ํายังจําเป็นต้องร่วมมือ “อยู่บ้าน หยุดเชื้อ เพื่อชาติ” เพื่อป้องกันการแพร่โรค พร้อมกําชับร่วมกันกําจัดแหล่งเพาะพันธุ์ยุงลาย สกัด “ไข้เลือดออก” ที่อาจระบาดในฤดูฝน ขอให้โรงพยาบาลวินิจฉัยให้ชัดเจนเพราะผู้ป่วยอาจมีอาการร่วมคล้ายกัน
บ่ายวันนี้ (21 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์อนุพงศ์ สุจริยากุล ผู้ทรงคุณวุฒิ กรมควบคุมโรค เปิดเผยว่า ขณะนี้สถานการณ์ผู้ป่วยรายใหม่มีแนวโน้มลดลงต่อเนื่อง แต่ขอให้ประชาชนอดทนกันอีกนิด อย่าเพิ่งรีบออกมาใช้ชีวิตตามปกติ และคงมาตรการ “อยู่บ้าน หยุดเชื้อ เพื่อชาติ” เน้นสวมหน้ากากผ้า ล้างมือ เว้นระยะห่าง ไม่รวมกลุ่มสังสรรค์ ใช้ช้อนกลางส่วนตัว สิ่งเหล่านี้ยังช่วยควบคุมการแพร่กระจายโรคได้ เพราะเรายังมีทั้งคนไทยเดินทางกลับจากต่างประเทศ ที่ต้องเข้ากักตัวสังเกตอาการ State Quarantine และหลายพื้นที่ยังต้องค้นหาผู้ป่วยเชิงรุก (Active Case finding)
สําหรับกรณีรายงานผู้ป่วยโควิด-19 จังหวัดชัยภูมิที่หายแล้ว มีอาการป่วยเข้ารับการรักษาอีกครั้งว่า เป็นช่วงติดตามดูแล 30 วันนับจากวันเริ่มที่มีอาการ ตรวจพบผลบวกจากซากเชื้อโดยที่ผู้ป่วยไม่มีไข้ ส่วนกรณีจังหวัดเชียงรายอยู่ระหว่างสรุปผลว่ามีการติดเชื้อแบคทีเรียซ้ําเติมภายในปอดหรือไม่ ทําให้ผู้ป่วยที่หายแล้วกลับมามีอาการไข้จนต้องมารักษาตัวอีกครั้ง อย่างไรก็ตาม โรคโควิด-19 เป็นโรคใหม่ไม่สามารถสรุปข้อมูลได้ทันที จึงต้องศึกษาเพิ่มเติมอย่างต่อเนื่อง
“ส่วนที่ต้องไม่ลืมในฤดูฝนยังมีไข้เลือดออกและไข้หวัดใหญ่ ซึ่งตอนนี้รายงานผู้ป่วยไข้หวัดใหญ่ลดลง เพราะประชาชนร่วมกันสวมหน้ากาก ล้างมือ สําหรับโรคไข้เลือดออกเราสามารถป้องกันได้ โดยช่วยกันทําลายแหล่งเพาะพันธุ์ยุงลายตัดวงจรการแพร่พันธุ์ในช่วงอยู่ที่บ้าน นอกจากนี้ โรงพยาบาลแต่ละแห่งต้องตระหนักเรื่องการวินิจฉัยโรคทั้งโควิด-19 และโรคไข้เลือดออก เพราะผู้ป่วยอาจมาด้วยอาการคล้ายกัน” นพ.อนุพงศ์ระบุ
**************************************** 21 เมษายน 2563
รัฐบาลไทย-ข่าวทำเนียบรัฐบาล-“ปลัดพาณิชย์” ยันไม่มีการอนุญาตให้ส่งออกหน้ากากอนามัย [กระทรวงพาณิชย์]
วันเสาร์ที่ 14 มีนาคม 2563
“ปลัดพาณิชย์” ยันไม่มีการอนุญาตให้ส่งออกหน้ากากอนามัย [กระทรวงพาณิชย์]
“ปลัดพาณิชย์”ชี้แจงกรณีราชกิจจานุเบกษา เผยแพร่ประกาศหลักเกณฑ์ วิธีการส่งออกหน้ากากอนามัย เผยเป็นการประกาศตามขั้นตอนปกติของกฎหมาย ไม่ได้หมายความว่าจะอนุญาตให้ส่งออก เหตุต้องเปิดช่องให้ขอในส่วนของหน้ากากชนิดพิเศษ
ส่วนหน้ากากอนามัยที่คนใช้กัน ยังห้ามส่งออกทุกชิ้นเหมือนเดิม ล่าสุดห้ามหมด ไม่ให้ใครเลย
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงกรณีมีการแชร์กันในสื่อโซเชียลมีเดีย โดยอ้างถึงประกาศในราชกิจจานุเบกษาว่ากระทรวงพาณิชย์อนุญาตให้ส่งออกหน้ากากอนามัยแล้ว ซึ่งเป็นความเข้าใจที่คลาดเคลื่อน โดยคณะกรรมการกลางว่าด้วยราคาสินค้าและบริการ (กกร.) ได้ออกประกาศห้ามส่งออกหน้ากากอนามัยออกนอกประเทศไทยตั้งแต่วันที่ 4 กุมภาพันธ์ 2563 แต่ผ่อนผันให้ผู้ผลิตหน้ากากอนามัยแบบพิเศษ หรือชนิดที่ไม่ได้ใช้ในประเทศไทยเช่น หน้ากากที่ใช้ทางการแพทย์เฉพาะทาง หน้ากากที่ใช้ในโรงงานอุตสาหกรรม หรือหน้ากากที่สวมคลุมทั้งหัว รวมถึงหน้ากากที่ติดปัญหาเรื่องทรัพย์สินทางปัญญาที่ไทยเป็นผู้รับจ้างผลิต เป็นต้น ให้สามารถส่งออกได้ โดยให้เป็นไปตามหลักเกณฑ์และเงื่อนไขที่ กกร.จะออกประกาศกําหนด
ต่อมา กกร. จึงได้ออกประกาศกําหนดหลักเกณฑ์ วิธีการ และเงื่อนไขในการขออนุญาตดังกล่าว ซึ่งเป็นขั้นตอนปกติในการออกประกาศเพื่อรองรับการห้ามส่งออกตามประกาศฉบับแรก โดยระบุว่า การพิจารณาอนุญาตจะคํานึงถึงลักษณะจําเพาะของสินค้าความจําเป็นเร่งด่วนในการใช้ภายในประเทศ และการจัดหาหน้ากากอนามัยเพื่อการจัดสรรให้ใช้ในประเทศ ซึ่งจะเห็นว่าเป็นหลักเกณฑ์ในการไม่อนุญาตมากกว่าที่จะอนุญาต เนื่องจากต้องพิจารณาว่า ในประเทศไทยมีใช้เพียงพอหรือไม่ แต่ประชาชนทั่วไปอาจจะดูแค่หัวเรื่องของประกาศซึ่งใช้คําว่า "หลักเกณฑ์ในการขออนุญาต" จึงอาจเข้าใจผิดว่าจะอนุญาตให้ส่งออกได้ ซึ่งเป็นความเข้าใจคลาดเคลื่อน
“ที่ผ่านมา มีการอนุญาตให้ส่งออกหน้ากากชนิดพิเศษออกไปไม่มาก แต่หน้ากากชนิดที่คนไทยใช้ป้องกันโรค หรือแบบสีเขียว นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ไม่มีนโยบายที่จะอนุญาตให้ส่งออกเลย เพราะคนไทยยังไม่พอใช้" นายบุณยฤทธิ์กล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือเตรียมการทดสอบเทคโนโลยี 5G ในพื้นที่ EEC กับหน่วยงานที่เกี่ยวข้อง
วันพฤหัสบดีที่ 20 ธันวาคม 2561
กระทรวงดิจิทัลฯ หารือเตรียมการทดสอบเทคโนโลยี 5G ในพื้นที่ EEC กับหน่วยงานที่เกี่ยวข้อง
กระทรวงดิจิทัลฯ
นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานเตรียมการและทดสอบเทคโนโลยี 5G ครั้งที่ 2/2561 เมื่อวันที่ 18 ธันวาคม 2561 ณ ห้องประชุม MDES1 กระทรวงดิจิทัลเพื่อเศรษฐกิจและสังคม กรุงเทพฯ ทั้งนี้ ข้อสรุปที่ประชุมมีความคืบหน้าในการพัฒนาสนามทดสอบ 5G ในพื้นที่ EEC ประกอบด้วย การลงพื้นที่สํารวจและเยี่ยมชมพื้นที่ (Site Survey) ของผู้ประกอบการ ณ มหาวิทยาลัยเกษตรศาสตร์ วิทยาเขตศรีราชา จ.ชลบุรี การจัดทํากรอบและหลักการทดสอบการใช้ประโยชน์เทคโนโลยี 5G สําหรับอุตสาหกรรมในอนาคต โดยความร่วมมือของสมาคมโทรคมนาคมแห่งประเทศไทย สมาคมสมาพันธ์เทคโนโลยีสารสนเทศและการสื่อสารแห่งประเทศไทย นอกจากนี้ ที่ประชุมได้มีการหารือแนวทางการเตรียมโครงข่ายเน็ตเวิร์กพื้นฐานในพื้นที่ ให้พร้อมรองรับการทดสอบการประยุกต์ใช้งานเทคโนโลยี 5G เพื่ออุตสาหกรรมในอนาคตให้เป็นไปอย่างมีประสิทธิภาพ และสามารถแสดงให้เห็นถึงประโยชน์ของเทคโนโลยี 5G ได้อย่างชัดเจน ซึ่งที่ประชุมมีความเห็นพ้องกันในการจัดทําบันทึกข้อตกลงความร่วมมือเรื่องการทดสอบเทคโนโลยี 5G ช่วงเดือนมกราคม 2562
**********************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 12 พฤษภาคม 2563 [กระทรวงสาธารณสุข]
วันอังคารที่ 12 พฤษภาคม 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่12 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.74 ของผู้ป่วยทั้งหมด (กลับบ้าน 2 ราย รวมกลับบ้านสะสม 2,798 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 163 ราย หรือคิดเป็นร้อยละ 5.40 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 2 ราย(มีประวัติสัมผัสกับผู้ป่วยยืนยันรายก่อนหน้านี้ พบที่กรุงเทพฯ และนราธิวาส) ไม่มีรายงานผู้เสียชีวิต รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,017 ราย
จากข้อมูลรายงานวันนี้ ผู้ติดเชื้อทั้ง 2 ราย ติดจากการสัมผัสกับคนในครอบครัวและคนใกล้ชิด ซึ่งสาเหตุหลักมาจากการรับเชื้อภายนอกเข้ามาในบ้าน ผู้ที่ออกนอกบ้านจึงเป็นบุคคลที่มีความเสี่ยงที่อาจนําเชื้อเข้ามาให้คนในครอบครัว ดังนั้น ขอให้ประชาชนปฏิบัติตามมาตรการของกระทรวงสาธารณสุขอย่างเคร่งครัด ทั้งขณะที่อยู่ในบ้านและนอกบ้าน โดยการสวมหน้ากากอนามัย/หน้ากากผ้า เว้นระยะห่างระหว่างบุคคล ล้างมือบ่อยๆ ด้วยน้ําและสบู่ หรือแอลกอฮอล์เจล สําหรับผู้ที่ทํางานนอกบ้าน เมื่อกลับถึงบ้านให้รีบเปลี่ยนเสื้อผ้า อาบน้ําทําความสะอาดร่างกายทันที จัดให้มีพื้นที่สะอาดส่วนกลางภายในบ้าน ไม่นําสัมภาระที่ใช้นอกบ้านเข้ามาในบริเวณนี้ อาทิ รองเท้า กระเป๋า เสื้อผ้าที่สวมใส่แล้ว เพื่อลดโอกาสการนําเชื้อจากนอกบ้านมาติดสมาชิกในครอบครัว
สําหรับการติดเชื้อภายในครอบครัวส่วนใหญ่มาจากการติดระหว่างคู่สามี-ภรรยา ส่งผลให้ลูก พ่อ-แม่ คนใกล้ชิดติดเชื้อตามมาได้ สิ่งสําคัญที่สุดในการป้องกันการแพร่เชื้อสู่คนที่รัก คือ การเว้นระยะห่าง หลีกเลี่ยงการคลุกคลีใกล้ชิด เช่น กอด จูบ ไม่ไอ จามใส่กัน เมื่อป่วยต้องใส่หน้ากากอนามัย และแยกสํารับอาหาร เพื่อป้องการการเกิดผู้ป่วยรายใหม่จากการสัมผัสใกล้ชิดในครอบครัว
****************************** 12 พฤษภาคม 2563
******************************
รัฐบาลไทย-ข่าวทำเนียบรัฐบาล-รอง นรม. และ รมว.กห. ปลุกตำรวจ ทำงานด้วยใจ ยึดความถูกต้องและประชาชนเป็นศูนย์กลาง ย้ำทหาร เข้มสกัดยาเสพติด สิ่งผิดกฎหมายชายแดน
วันพฤหัสบดีที่ 13 ธันวาคม 2561
รอง นรม. และ รมว.กห. ปลุกตํารวจ ทํางานด้วยใจ ยึดความถูกต้องและประชาชนเป็นศูนย์กลาง ย้ําทหาร เข้มสกัดยาเสพติด สิ่งผิดกฎหมายชายแดน
เมื่อ 12 ธ.ค. 61 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปตรวจเยี่ยมและให้กําลังใจ การปฏิบัติงานของทหารและตํารวจในพื้นที่ จว.หนองคาย
เมื่อ 12 ธ.ค. 61 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปตรวจเยี่ยมและให้กําลังใจ การปฏิบัติงานของทหารและตํารวจในพื้นที่ จว.หนองคาย
พล.อ.ประวิตร’ ได้ชื่นชมระบบการทํางานของตํารวจ จว.หนองคาย ที่สามารถบูรณาการเชื่อมโยงระบบกล้องวงจรปิดและนําเทคโนโลยีมาปรับใช้ในงานป้องกันและปราบปรามอย่างมีประสิทธิภาพ พร้อมทั้งย้ําเป็นนโยบายการทํางานของตํารวจภาพรวม ณ สภ.เมืองหนองคาย และ สภ.ท่าบ่อ ว่า ตํารวจ..ต้องทําหน้าที่ด้วยใจ โดยยึดประชาชนเป็นศูนย์กลาง คงเข้มบังคับใช้กฎหมายอย่างทั่วถึง เสมอภาคและเป็นธรรม ตรงไปตรงมา ให้ปรากฎเป็นที่เชื่อมั่นของประชาชนในทุกพื้นที่ให้ได้ โดยขอให้ลงพื้นที่รับฟังปัญหาความเดือดร้อนของประชาชนให้มากขึ้น พร้อมทั้งขอให้ผู้บังคับบัญชาทุกระดับชั้น ต้องรับผิดชอบ ดูแลกวดขันวินัยและการทํางานของเจ้าหน้าที่ตํารวจในทุกระดับอย่างใกล้ชิด โดยต้องไม่ตํารวจรับส่วย เป่าคดี หรือทําตัวเป็นผู้มีอิทธิพลเสียเองอย่างเด็ดขาด
ต่อจากนั้น ได้เดินทางไปตรวจเยี่ยมการปฏิบัติงานของ หน่วยเรือรักษาความสงบเรียบร้อยตามลําน้ําโขง จว.หนองคาย โดย พล.อ.ประวิตร’ ได้ชื่นชมการปฏิบัติหน้าที่ของ นรข.เขต หนองคาย ที่สามารถสกัดจับยึดยาบ้าได้ถึง 14 ล้านเม็ด รอบ 2 เดือนที่ผ่าน พร้อมทั้งย้ํา ขอให้เตรียมกําลังป้องกันชายแดนให้มีความพร้อม และให้คงเข้มการสกัดกั้น ปราบปรามการกระทําผิดกฎหมายตามแนวชายแดน โดยเฉพาะยาเสพติด อาวุธสงคราม และการลักลอบสินค้าผ่านแดนผิดกฎหมาย โดยให้ความสําคัญกับงานด้านการข่าว และให้เพ่งเล็งตามช่องทาง ท่าข้ามในท้องถิ่น ที่ไม่เป็นด่านสากลมากขึ้น ทั้งนี้ เพื่อร่วมกันดูแลผลประโยชน์ของชาติและความปลอดภัยของประชาชนในพื้นที่
รัฐบาลไทย-ข่าวทำเนียบรัฐบาล-ประเทศไทย ส่งผู้แทนชิงตำแหน่งกรรมการว่าด้วยสิทธิคนพิการแห่งสหประชาชาติ วาระปี 2021 - 2024
วันจันทร์ที่ 24 กุมภาพันธ์ 2563
ประเทศไทย ส่งผู้แทนชิงตําแหน่งกรรมการว่าด้วยสิทธิคนพิการแห่งสหประชาชาติ วาระปี 2021 - 2024
ประเทศไทย ส่งผู้แทนชิงตําแหน่งกรรมการว่าด้วยสิทธิคนพิการแห่งสหประชาชาติ วาระปี 2021 - 2024
วันนี้ (24 ก.พ. 63) ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า เมื่อวันที่ 9-14 กุมภาพันธ์ 2563 ที่สํานักงานใหญ่องค์การสหประชาชาติ นครนิวยอร์ก สหรัฐอเมริกา ตนเป็นหัวหน้าคณะผู้แทนไทย พร้อมด้วย นายมณเฑียร บุญตัน สมาชิกวุฒิสภา และคณะกรรมการว่าด้วยสิทธิคนพิการแห่งสหประชาชาติ และนางสาวเสาวลักษณ์ ทองก๊วย ผู้แทนไทย ที่ลงสมัครเลือกตั้งเป็นกรรมการว่าด้วยสิทธิคนพิการแห่งสหประชาชาติ วาระปี พ.ศ. 2564 - 2567 (ค.ศ. 2021 - 2024) ได้พบปะหารือทวิภาคีกับผู้แทนถาวรประจําสหประชาชาติ ณ นครนิวยอร์ก รวมทั้งสิ้น 88 ประเทศ เพื่อประชาสัมพันธ์การลงสมัครเลือกตั้งของประเทศไทย
นายปรเมธี กล่าวต่อไปว่า โดยตนได้กล่าวย้ําถึงความมุ่งมั่นของประเทศไทยในการส่งเสริมสิทธิคนพิการและการปฏิบัติตามอนุสัญญาว่าด้วยสิทธิคนพิการ และนายมณเฑียรฯ ได้กล่าวให้การสนับสนุน นางสาวเสาวลักษณ์ฯ ในฐานะผู้แทนสตรีพิการที่ลงสมัครเลือกตั้งฯ และเพื่อส่งเสริมให้สตรีมีบทบาทในการขับเคลื่อนการดําเนินงานตามอนุสัญญาว่าด้วยสิทธิคนพิการเพิ่มมากขึ้น ด้านนางสาวเสาวลักษณ์ฯ เป็นผู้ที่มีความรู้ ความเชี่ยวชาญ และประสบการณ์เกี่ยวกับอนุสัญญาว่าด้วยสิทธิ คนพิการ ประกอบกับการทํางานด้านพิทักษ์สิทธิคนพิการอย่างเข้มแข็ง ทั้งในและต่างประเทศ จึงเป็นที่ยอมรับในระดับประเทศและระดับสากล โดยได้กล่าวแสดงวิสัยทัศน์ในการดําเนินงานและสานต่องานตามอนุสัญญาว่าด้วยสิทธิคนพิการของนายมณเฑียรฯ รวมทั้ง การส่งเสริมการเข้าถึงสิ่งอํานวยความสะดวกของคนพิการ การดํารงชีวิตอิสระ และการมีส่วนร่วมของคนพิการบนพื้นฐานแห่งความเท่าเทียมกัน ทั้งนี้ การเลือกตั้งอย่างเป็นทางการจะมีขึ้นในการประชุมรัฐภาคีอนุสัญญาว่าด้วยสิทธิคนพิการ ครั้งที่ 13 ระหว่างวันที่ 9-12 มิถุนายน 2563 ที่นครนิวยอร์ก สหรัฐอเมริกา
รัฐบาลไทย-ข่าวทำเนียบรัฐบาล-ร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. ....  (การขยายเวลาการลดอัตราภาษีมูลค่าเพิ่ม)
วันอังคารที่ 3 กรกฎาคม 2561
ร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. ....  (การขยายเวลาการลดอัตราภาษีมูลค่าเพิ่ม)
ในการประชุมคณะรัฐมนตรีเมื่อวันที่ 3 กรกฎาคม 2561 คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. ....  (การขยายเวลาการลดอัตราภาษีมูลค่าเพิ่ม)
ในการประชุมคณะรัฐมนตรีเมื่อวันที่ 3 กรกฎาคม 2561 คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. .... (การขยายเวลาการลดอัตราภาษีมูลค่าเพิ่ม) ตามที่กระทรวงการคลังเสนอ โดยให้ยังคงจัดเก็บภาษีมูลค่าเพิ่ม ในอัตราร้อยละ 7 (รวมภาษีท้องถิ่น) สําหรับการขายสินค้า การให้บริการหรือการนําเข้าทุกกรณีที่เข้าลักษณะต้องเสียภาษีมูลค่าเพิ่ม ทั้งนี้สําหรับรายการที่เกิดขึ้นตั้งแต่วันที่ 1 ตุลาคม 2561 ถึงวันที่ 30 กันยายน 2562
การเสนอร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. .... โดยให้ยังคงจัดเก็บภาษีมูลค่าเพิ่มในอัตราร้อยละ 7 ต่อไปอีก 1 ปีนั้นมีวัตถุประสงค์เพื่อช่วยลดภาระค่าครองชีพของประชาชน สร้างความเชื่อมั่นในการประกอบธุรกิจให้กับภาคเอกชน และสนับสนุนเสถียรภาพและความมั่นคงทางเศรษฐกิจและสังคม รวมทั้งเพื่อให้อัตราภาษีมูลค่าเพิ่มมีความสอดคล้องกับสภาพเศรษฐกิจและฐานะทางการคลังของประเทศ
ศูนย์สารนิเทศสรรพากร (RD Intelligence Center)
โทร. 1161
รัฐบาลไทย-ข่าวทำเนียบรัฐบาล-ก.เกษตรฯ ตั้งคกก.ความร่วมมือกระทรวงเกษตรฯ และสภาหอการค้าแห่งประเทศไทย เพื่อพัฒนาแก้ไขปัญหาด้านการเกษตร
วันพุธที่ 19 กุมภาพันธ์ 2563
ก.เกษตรฯ ตั้งคกก.ความร่วมมือกระทรวงเกษตรฯ และสภาหอการค้าแห่งประเทศไทย เพื่อพัฒนาแก้ไขปัญหาด้านการเกษตร
ก.เกษตรฯ ตั้งคกก.ความร่วมมือกระทรวงเกษตรฯ และสภาหอการค้าแห่งประเทศไทย เพื่อพัฒนาแก้ไขปัญหาด้านการเกษตรให้เกิดผลอย่างเป็นรูปธรรมและมีความต่อเนื่อง พร้อมพิจารณาเห็นชอบแผนส่งเสริมการผลิตหน่อไม้ฝรั่งและข้าวโพดฝักอ่อน พื้นที่นําร่องจ.กาญจนบุรีแผนส่งเสริมกา
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการความร่วมมือกระทรวงเกษตรและสหกรณ์และสภาหอการค้าแห่งประเทศไทย ณ กระทรวงเกษตรและสหกรณ์ ว่า กระทรวงเกษตรฯ ได้มีคําสั่งแต่งตั้งคณะกรรมการความร่วมมือกระทรวงเกษตรและสหกรณ์และสภาหอการค้าแห่งประเทศไทยขึ้น เพื่อให้การดําเนินงานความร่วมมือระหว่างภาครัฐและเอกชนในการพัฒนาแก้ไขปัญหาด้านการเกษตรให้เกิดผลอย่างเป็นรูปธรรมและมีความต่อเนื่อง ซึ่งในที่ประชุมในครั้งนี้ ได้พิจารณาเห็นชอบแผนส่งเสริมการผลิตหน่อไม้ฝรั่ง และข้าวโพดฝักอ่อน พื้นที่นําร่องจังหวัดกาญจนบุรี เนื่องจากหน่อไม้ฝรั่งและข้าวโพดฝักอ่อนเป็นพืชทางเลือกที่มีมูลค่าสูง สามารถสร้างรายได้ให้กับเกษตรกรและเพิ่มศักยภาพการแข่งขันสินค้าเกษตรของประเทศ อีกทั้งยังเป็นพืชที่มีศักยภาพในการผลิตและเป็นที่ต้องการของตลาด สามารถผลิตได้ตลอดทั้งปี ซึ่งจังหวัดกาญจนบุรีเป็นแหล่งเพาะปลูกหน่อไม้ฝรั่งและข้าวโพดฝักอ่อนที่สําคัญ จึงสมควรส่งเสริมและสนับสนุนการผลิตในจังหวัดกาญจนบุรีเป็นจังหวัดนําร่อง
นอกจากนี้ ยังได้เห็นชอบแผนส่งเสริมการผลิตกล้วยหอมทอง จังหวัดสุราษฎร์ธานีเนื่องจากกล้วยหอมทองเป็นสินค้าที่ตลาดมีความต้องการ โดยในปี 2558 – 2562 จังหวัดสุราษฎร์ธานีมีเนื้อที่เพาะปลูก เนื้อที่ให้ผล และผลผลิตของกล้วยหอมทองมีแนวโน้มเพิ่มขึ้นร้อยละ 17.07 15.75 และ 15.74 ต่อปี ตามลําดับ อีกทั้งมีภาคเอกชนมีความต้องการซื้อกล้วยหอมทองจํานวนหลายตัน เพื่อวางขายตามร้านสะดวกซื้อและส่งออกไปต่างประเทศ
“อย่างไรก็ตาม ได้มอบหมายให้เกษตรและสหกรณ์จังหวัดและเกษตรจังหวัดทุกจังหวัด จัดทําแผนการดําเนินงานที่เป็นรูปธรรม อีกทั้งให้บูรณาการการทํางานร่วมกับหอการค้าจังหวัดในการจัดทํารายชื่อผลผลิตด้านการเกษตรที่สามารถสร้างรายได้และเป็นที่ต้องการของตลาด เพื่อพิจารณาแนวทางการสนับสนุนการพัฒนาด้านการเกษตรต่อไป นอกจากนี้ ยังได้มอบหมายให้ทุกหน่วยงานในสังกัดสนับสนุนการดําเนินงานในพื้นที่นําร่องด้วย” นายธนา กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงเกษตรฯ หนุน “พะเยาโมเดล” นำร่องขายข้าวหอมมะลิ 18,000 บาท/ตัน
วันพฤหัสบดีที่ 24 ตุลาคม 2562
กระทรวงเกษตรฯ หนุน “พะเยาโมเดล” นําร่องขายข้าวหอมมะลิ 18,000 บาท/ตัน
กระทรวงเกษตรฯ หนุน “พะเยาโมเดล” นําร่องขายข้าวหอมมะลิ 18,000 บาท/ตัน สร้างต้นแบบส่งเสริมการผลิตและการตลาดสินค้าเกษตรที่มีคุณภาพ วางเป้าหมาย 151,900 ตัน ในเดือน พ.ย. นี้
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยถึงการขับเคลื่อนการผลิตและการตลาดสินค้าเกษตร “พะเยาโมเดล” พร้อมทั้งเป็นประธานในพิธีลงนามบันทึกข้อตกลงการซื้อขายข้าวหอมมะลิ ราคา 18,000/ตัน ระหว่างสหกรณ์การเกษตร สหกรณ์การเกษตรเพื่อการตลาดลูกค้า ธ.ก.ส. ในพื้นที่จังหวัดพะเยา กับบริษัทข้าว ซี.พี. จํากัด ณ กระทรวงเกษตรและสหกรณ์ ว่า กระทรวงเกษตรและสหกรณ์ ได้เริ่มนําร่องการดําเนินการในสินค้า “ข้าวหอมมะลิ” ในพื้นที่จังหวัดพะเยา ซึ่งเป็นสินค้าที่มีลักษณะเฉพาะของอัตลักษณ์พื้นถิ่น เพื่อสร้างต้นแบบการส่งเสริมการผลิตและการตลาดสินค้าเกษตรที่มีคุณค่าเฉพาะ และมีคุณภาพตามความต้องการของตลาด โดยเฉพาะสินค้าเกษตรที่จะออกสู่ตลาดตามฤดูกาลผลิต และในเดือนพฤศจิกายนนี้ ผลผลิตข้าวหอมมะลิในจังหวัดพะเยาจะเริ่มออกผลผลิตและเริ่มเก็บเกี่ยวข้าว ซึ่งกระทรวงเกษตรและสหกรณ์ มีเป้าหมายบริหารจัดการข้าวหอมมะลิประมาณ 151,900 ตัน ให้เกษตรกรสามารถจําหน่ายข้าวหอมมะลิ ณ ความชื้น 15 % ได้ในราคาที่ 18,000 บาท/ตัน ซึ่งสูงกว่าราคาประกันข้าวหอมมะลิของรัฐบาลที่ประกาศไว้ในปี พ.ศ.2562 ถึง 3,000 บาท/ตัน
“ในวันนี้เป็นการทําบันทึกข้อตกลงการซื้อขายข้าวหอมมะลิจังหวัดพะเยา ในราคา 18,000 บาท/ตัน (ความชื้น 15%) จํานวน 40,000 ตัน ระหว่างสหกรณ์การเกษตรเมืองพะเยา จํากัด สหกรณ์การเกษตรเพื่อการตลาดลูกค้า ธ.ก.ส. พะเยา จํากัด กับบริษัท ข้าว ซี.พี. จํากัด โดยรับซื้อข้าวหอมมะลิจังหวัดพะเยา ซึ่งมีคุณภาพในราคาสูง และเกษตรกรสามารถขายข้าวหอมมะลิในราคาที่เหมาะสม โดยภาครัฐไม่ต้องจ่ายเงินชดเชย เนื่องจากเป็นราคาขายที่สูงกว่าราคาประกันข้าวหอมมะลิ นอกจากนี้ ในวันที่ 15 พฤศจิกายน 2562 บริษัท ข้าว ซี.พี. จํากัด มีกําหนดจัดงาน “วันเก็บเกี่ยวข้าวหอมมะลิโลก” ณ อําเภอดอกคําใต้ จังหวัดพะเยา และในเร็ว ๆ นี้ จังหวัดพะเยาเตรียมจัดงานเจรจาซื้อขายข้าวหอมมะลิระหว่างคู่ค้าเอกชนรายอื่น ๆ กับเกษตรกรและสถาบันเกษตรกรในพื้นที่จังหวัดพะเยา ซึ่งการจัดงานดังกล่าวฯ จะนําไปสู่การสนับสนุนการสร้างคุณค่าเพิ่มในสินค้าข้าวหอมมะลิจังหวัดพะเยา และจะขยายผลไปสู่การส่งเสริมให้เป็นสินค้าอัตลักษณ์ (สิ่งบ่งชี้ทางภูมิศาสตร์ : GI) ของจังหวัดพะเยา โดยอาศัยความร่วมมือระหว่างหน่วยงานในสังกัดกระทรวงเกษตรและสหกรณ์กับผู้ประกอบการภาคเอกชน เกษตรกร และสถาบันเกษตรกรที่เกี่ยวข้องในพื้นที่
ตามแนวนโยบาย “การตลาดนําการผลิต” ของรัฐบาลได้อย่างมีประสิทธิภาพด้วย” รมช.ธรรมนัส กล่าว
สําหรับแนวทางการดําเนินงาน “พะเยาโมเดล” มีเป้าหมายส่งเสริมคุณภาพชีวิต ยกระดับรายได้เกษตรกรไทย และการพัฒนาคุณภาพสินค้าเกษตรให้ได้มาตรฐานและตรงตามความต้องการของตลาดเพื่อนําร่องไปสู่จังหวัดอื่น ๆ และขยายผลไปในสินค้าเกษตรที่สําคัญ เช่น ข้าวหอมมะลิ ยางพารา ลําไย ลิ้นจี่ ข้าวโพดเลี้ยงสัตว์ ไข่ไก่ เป็นต้น โดยส่งเสริมและพัฒนาตลอดห่วงโซ่การผลิต ตั้งแต่ระยะต้นน้ํา กลางน้ํา และปลายน้ํา เน้นการสร้างแบรนด์สินค้าเกษตรและการประชาสัมพันธ์ภาพลักษณ์และคุณค่าของสินค้าที่มุ่งเน้นความเป็นสินค้าอัตลักษณ์ เพื่อสร้างมูลค่าเพิ่มและนําไปสู่ความยั่งยืนในการผลิตสินค้าเกษตร.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดกิจกรรมส่งประชาชนกลับบ้าน ช่วงเทศกาลสงกรานต์ 2560
วันพุธที่ 12 เมษายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดกิจกรรมส่งประชาชนกลับบ้าน ช่วงเทศกาลสงกรานต์ 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดกิจกรรมส่งประชาชนกลับบ้าน ช่วงเทศกาลสงกรานต์ 2560 เพื่ออํานวยความสะดวก ลดความแออัด และปัญหาจราจรติดขัดบริเวณสถานีขนส่งผู้โดยสารกรุงเทพ (จตุจักร)
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีเปิดกิจกรรม “ส่งคนกลับบ้านช่วงเทศกาลสงกรานต์ 2560” ตามโครงการรณรงค์ป้องกันและลดอุบัติเหตุทางถนนช่วงเทศกาลสงกรานต์ เมื่อวันที่ 10 เมษายน 2560 โดยมี นายสนิท พรหมวงษ์ อธิบดีกรมการขนส่งทางบก (ขบ.) พลตํารวจเอกอํานาจ อันอาตม์งาม รักษาการแทนกรรมการผู้จัดการใหญ่ บริษัท ขนส่ง จํากัด (บขส.) นายสาคร รุ่งสวัสดิ์ ผู้ช่วยผู้อํานวยการฝ่ายการเดินรถองค์การ 2 องค์การขนส่งมวลชนกรุงเทพ และนายแพทย์ธนะพงศ์ จินวงษ์ ผู้จัดการศูนย์วิชาการเพื่อความปลอดภัยทางถนน ร่วมตรวจเยี่ยมการอํานวยความสะดวกและมอบของที่ระลึกแก่ประชาชน ณ บริเวณด้านหน้าอาคาร 6 ขบ. ซึ่งใช้พื้นที่เป็นสถานีขนส่งผู้โดยสารกรณีพิเศษ ระหว่างวันที่ 10 - 12 เมษายน 2560 เพื่ออํานวยความสะดวก ลดความแออัด และลดปัญหาจราจรติดขัดบริเวณสถานีขนส่งผู้โดยสารกรุงเทพ (จตุจักร) รวมถึงการบริหารจัดการบริการรถขนส่งมวลชนและรถแท็กซี่ เพื่อไม่ให้มีผู้โดยสารตกค้าง
กิจกรรมดังกล่าว ขบ. ร่วมกับ บขส. จัดขึ้นทุกปี ตามนโยบายของกระทรวงคมนาคม เพื่ออํานวยความสะดวกแก่ประชาชน โดยเฉพาะในช่วงเทศกาลสงกรานต์ที่มีประชาชนเดินทางกลับภูมิลําเนาและท่องเที่ยวจํานวนมาก ด้วยการกํากับดูแลรถโดยสารสาธารณะให้มีความพร้อม ทั้งสภาพตัวรถและพนักงานขับรถ เพื่อให้ประชาชนได้รับความสุข ความสะดวก และปลอดภัย นอกจากนี้ ขบ. ได้จัดเจ้าหน้าที่อํานวยความสะดวกประชาชน บริหารจัดการรถโดยสารสาธารณะให้เพียงพอ และดูแลความปลอดภัยอย่างใกล้ชิด ทั้งที่สถานีขนส่งผู้โดยสารและจุดเชื่อมต่อหลักต่าง ๆ รวมถึงเพิ่มเจ้าหน้าที่สายด่วน 1584 รับเรื่องร้องเรียนจากการใช้บริการรถสาธารณะ ตลอด 24 ชั่วโมง
ขบ. มุ่งเน้นการรณรงค์เชิงป้องกัน โดยเข้มงวดการตรวจรถโดยสารสาธารณะและพนักงานขับรถ ตามมาตรฐานความปลอดภัยที่สถานีขนส่งผู้โดยสารและจุดจอดรถ 212 แห่งทั่วประเทศ ตั้งแต่วันที่ 5 – 24 เมษายน 2560 และต่อเนื่องตลอดปี และจุดบริการร่วมคมนาคม 14 จุด ใน 11 จังหวัดทุกภูมิภาค พร้อมทั้งเพิ่มเที่ยวรถให้บริการ เพื่อไม่ให้มีผู้โดยสารตกค้างที่สถานีขนส่งฯ ทั้งนี้ ขอความร่วมมือผู้ประกอบการควบคุมการเดินรถอย่างเคร่งครัด ห้ามเก็บค่าโดยสารเกินอัตรา ห้ามบรรทุกผู้โดยสารเกินจํานวนที่นั่ง ห้ามใช้ความเร็วเกินที่กฎหมายกําหนด รวมถึงประชาสัมพันธ์ให้ผู้โดยสารทุกคนคาดเข็มขัดนิรภัยก่อนออกเดินทาง หากพบรถโดยสารไม่ปลอดภัย หรือพนักงานขับรถมีสภาพไม่พร้อม จะดําเนินการลงโทษขั้นสูงสุดทันที